அழியாத கோலங்கள் - காதல் கவிதை

இதய வானிலே அழியாத கோலமாய் -என் 
  மனதின் மறவா உன் நினைவலைகள் 
  நித்தம் நித்தம் என் உணர்வை 
  தட்டி தட்டி இசைபோடும்! 
 தினம் தினம் உன் ஞாபகத்தால் 
 செத்து செத்து பிழைப்பதும் 
  சுற்றி வரும் உன் நினைவால் 
  தூக்கமில்லா  இரவுகளும் 
  நித்தமும் என் வாழ்வில் தொடர்கதை! 
  சித்தத்தில் உன் நினைவு 
  கவி வித்தகனாய் ஆக்குமோ? என்னை 
  பித்தனாய் ஆக்குமோ? யார் அறிவார்! 
 காலத்தின் கோலமோ? கடவுளின் சாபமோ? 
 விதியின் விளையாட்டோ? 
 யார் அறிவார்?-என் 
  மனதின் வேதனை! 
 சோகங்கள் என்னை 
  ஆழ்கின்ற போது 
 பூத்து குலுங்கிய -உன் 
  புன்னகையின் விம்பங்களாவது 
 என்னை புதுப்பிக்கட்டும்! 
 காதலுக்கு உயிர் தந்து 
  கவிதைக்கு கருவாகி  
  வாழ்விலே மறவா நினைவாகி -என் 
 இதய வானிலே அழியாத கோலமானாய்!